**ВЪПРОСИ И ОТГОВОРИ ПО ПРОЦЕДУРА**

**чрез подбор на проекти**

**BG14MFOP001-5.010 "Мерки за предлагане на пазара",**

**мярка 5.3. „Мерки за предлагане на пазара“, Програма за морско дело и рибарство 2014 - 2020 г. (ПМДР),**

**одобрени с Докладна записка № 93-1065 от 17.02.2020 г.**

**от Ръководителя на Управляващия орган на ПМДР**

Уважаеми госпожи/господа,

Във връзка с обявената процедура по Програма за морско дело и рибарство, финансирана от Европейския фонд за морско дело и рибарство, BG14MFOP001-5.010 „Мерки за предлагане на пазара”, моля за Вашите разяснения по следните въпроси:

1. В т. 8 Общ размер на безвъзмездната финансова помощ по процедурата от Условия за кандидатстване по обявената процедура по Програма за морско дело и рибарство, финансирана от Европейския фонд за морско дело и рибарство, BG14MFOP001-5.010 „Мерки за предлагане на пазара” са определени три сектора, както следва:

– Сектор "Търсене на нови пазари";

– Сектор "Спомагане на проследимостта на продуктите";

– Сектор Пазарни проучвания и изследвания на зависимостта на Съюза от внос “.

Във ВАЖНО е отбелязано:

За всяка една от допустимите дейности в отделните сектори кандидатът следва да подаде само по едно отделно проектно предложение.

В т. 25 Краен срок за подаване на документи е записано „В рамките на настоящата процедура кандидатите могат да подадат само едно проектно предложение[3] при съобразяване на изискванията по т. 9 от настоящите Условия за кандидатстване, а под линия е отбелязано:“ 3 В случай че един и същи кандидат е подал повече от едно проектно предложение, Оценителната комисия разглежда само последното постъпило проектно предложение, а предходните се считат за оттеглени.

Допустимо ли кандидатите да подадат три отделни проектни предложения за всяка една от допустимите дейности (сектори), определени в Условията за кандидатстване или трябва да избират и да подадат предложение само за един единствен сектор?

2. Допустимо ли е да бъде подадено едно проектно предложение за една от допустимите дейности (сектори), определени в Условията за кандидатстване?

3. Моля да потвърдите, че изискването към формуляра за кандидатстване да бъде приложен документ по т. 4. Анализ приходи-разходи по образец и прикачен в ИСУН 2020 е задължителен само за кандидати – публични организации.

4. В Документите за попълване е включен документ Бизнес план.xls, който не е посочен в т. 24. Списък на документите, които се подават на етап кандидатстване от Условията за кандидатстване. В тази връзка моля да потвърдите, че документът Бизнес план.xls не се отнася за процедура BG14MFOP001-5.010 „Мерки за предлагане на пазара” и не следва да бъде представян.

5. Във връзка условието " За всяка една от допустимите дейности в отделните сектори кандидатът следва да подаде само по едно отделно проектно предложение.", както и критериите за Техническа и финансова оценка, моля да потвърдите нашето разбиране, че проектните предложения ще бъдат оценявани само по критериите за съответния сектор (дейност), за която е проектното предложение.

6. Критерии за техническа и финансова оценка на проектните предложения по процедурата, подробно указани в Приложение № 4 към Условията за кандидатстване в Критерии за оценка, Административно съответствие и допустимост, позиция 2 „Промоционална програма в свободен текст, съобразена с целите на мярката“ – моля за разяснения.

7. Съгласно Условията за кандидатстване в т.11 Допустими кандидати във ВАЖНО "Кандидатът трябва да притежава необходимия финансов и технически капацитет и следва да осигури екип от ключови експерти, които да отговорят за координацията и реализирането на дейностите. Кандидатът следва да притежава екип от ключови експерти - ръководител на проекта и от минимум двама експерти и следва да има опит в реализирането на поне два проекта с дейности сходни с тези, за които кандидатства".

В тази връзка моля за разяснения и въпросът е: Разхода за осигуряване на екип от ключови експерти, които да отговорят за координацията и реализирането на дейностите кореспондира ли с 14.1.1 точка 5 от Условията за кандидатстване по процедура BG14MFOP001-5.010 „Мерки за предлагане на пазара” и чл. 7, т. 4 от Постановление № 189 на Министерския съвет 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 – 2020 г. (обн., ДВ, бр. 61 от 2016 г.) и представляват ли „разходи за организация и управление“ и се лимитират до 10 на сто от общите допустими разходи по проекта.

8. Допустими ли са разходите за възнаграждения и осигуровки на този екип (определен във въпрос 9), за определени месеци ли може да бъде назначен или за целият период на изпълнение на проекта) и ако отговора е „да“, в кое бюджетно перо се отразяват?

9. При условие, че проекта ще се изпълнява в две бюджетни години разхода по въпроси 7 и 8 допустимо ли е да бъде разделен на две части в бюджета, за съответната година и възможно ли е той да бъде предоговорен, в случаите когото това е мотивирано?

10. В т. 14.1.3.6. от Условия за кандидатстване са определени „разходи за информация и комуникация - до 2 на сто от общите допустими разходи за проекти, при които размерът на финансовата подкрепа не превишава левовата равностойност на 100 000 евро, и до 1 на сто от общите допустими разходи - за всички останали проекти“. Същите кореспондират с чл. 7, т. 4 от Постановление № 189 на Министерския съвет 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 – 2020 г. (обн., ДВ, бр. 61 от 2016 г.), но в определенията разписани § 1. от Допълнителната разпоредба на постановлението липсва определение за тях, моля за разяснения – какво включват, как се определят, кои са допустими, в кое бюджетно перо се отразяват и други свързани с тях.

11. В т. 14.1.3.7. от Условия за кандидатстване са определени „разходи за изпълнение на проекта“ и са лимитирани заедно с разходите по т. 14.1.4, подточка 1 общо до 5 на сто от общата стойност на допустимите разходи по проекта., моля за разяснения – какво включват, как се определят, кои са допустими, в кое бюджетно перо се отразяват и други свързани с тях.

12. В документите при попълване е включен образец на ДЕКЛАРАЦИЯ за липса на конфликт на интереси по смисъла на чл. 61, параграф 3 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 ( по име на файл №9, на самия образец №10 – разминаване в номерацията на декларации 9 и 10, по име на файл и в образеца)- моля за разяснение от кого се попълва и в какво качество „в качеството си на лице, заемащо“, също пояснения за реда и какво се изписва на същия „Във връзка с проект №“.

13. В т. 24. Списък на документите, които се подават на етап кандидатстване е посочено:

„В случай, че за доказване произхода на цените на предвидените разходи, кандидатът е приложил към Формуляра за кандидатстване една оферта, то УО на ПМДР извършва проверка дали са изпълнени едновременно следните две условия:

- предметът на дейност на оферента ………….

- годишният оборот, който се отнася до предмета на поръчката (специфичен оборот) през някоя от предходните три приключили финансови години или общо от предходните три приключили финансови години, преди датата на кандидатстване, следва да е равен или по-голям от стойността на поръчката или на съответната обособена позиция, в случай че процедурата е с обособени позиции. Изискването за специфичен оборот се доказва от оферента със справка – декларация, подписана от счетоводителя и управителя на фирмата оферент. Справката трябва да е придружена от Отчет за приходите и разходите за последните три приключили финансови години, в зависимост от датата, на която кандидатът е учреден или започнал дейността си и годишни финансови отчети. Ако годишните финансови отчети и отчетите за приходите и разходите са публично обявени, се извършва справка в съответния регистър.“

Моля за пояснение на „приключила финансова година“, а също така моля да определите при условие, че крайният срок за подаване на проектното предложение е в началото на годината 2020 – дали 2019 година попада в обхвата на три приключили финансови години - 2017, 2018 и 2019 или годините са 2016, 2017 и 2018.

Моля да поясните, при условие, че годишните финансови отчети и отчетите за приходите и разходите са публично обявени в Търговския регистър, но ако към крайната дата на подаване на предложението все още обработват, то трябва ли да се прилагат при кандидатстването.

Предварително благодаря за отделеното време и внимание!

С уважение:

Венцислав Кръстев

**Отговори на въпрос 1 и 2:**

Да. За всеки един от допустимите сектори кандидатът може да подаде отделно проектно предложение, т.е кандидатът може да кандидатства и за трите сектора, посочени в т.8 от Условията за кандидатстване по процедура чрез подбор на проекти BG14MFOP001-5.010 "Мерки за предлагане на пазара с по едно отделно проектно предложение.

**Отговор на въпрос 3:**

Да. Документът “Анализ приходи-разходи” по образец е задължителен само за кандидати, които са публични организации и следва да е прикачен в ИСУН 2020.

**Отговор на въпрос 4:**

Да. Документът “Бизнес план.xls” не се отнася за процедура BG14MFOP001-5.010 "Мерки за предлагане на пазара" и не следва да бъде представян. Поради тази причина не е посочен в посочен в т. 24. Списък на документите документ от Условията за кандидатстване.

**Отговор на въпрос 5:**

Да, проектните предложения ще бъдат оценявани само по критериите за съответния сектор (дейност), за която е проектното предложение.

**Отговор на въпрос 6:**

Документ „Промоционална програма в свободен текст, съобразена с целите на мярката“ е приложим за дейности, свързани с провеждане на регионални, национални или транснационални информационни и рекламни кампании за повишаване на осведомеността на обществото за продуктите на устойчивия риболов и аквакултури, които са допустими по мярка 5.3 „Мерки за предлагане на пазара“, Програма за морско дело и рибарство. Документът се изисква за кандидатите, които подават проектно предложение, в което е предвидено провеждане на промоционална кампания.

По процедура BG14MFOP001-5.010 "Мерки за предлагане на пазара", мярка 5.3 „Мерки за предлагане на пазара“, дейности, свързани с провеждане на регионални, национални или транснационални информационни и рекламни кампании не са заложени в 13.1. „Допустими дейности“ от Условията за кандидатстване, документ „Промоционална програма в свободен текст, съобразена с целите на мярката“ не е посочен т. 24. Списък на документите, които се подават на етап кандидатстване от Условията за кандидатстване и съответно е неприложим за процедура BG14MFOP001-5.010 (т.24 Списък на документите).

**Отговор на въпроси 7 и 8:**

В т. 11.1 „Критерии за допустимост на кандидатите“ от Условията за кандидатстване по процедура чрез подбор на проекти BG14MFOP001-5.010 "Мерки за предлагане на пазара",

мярка 5.3. „Мерки за предлагане на пазара“, Програма за морско дело и рибарство 2014 - 2020 г. е заложено, че кандидатът трябва да притежава необходимия финансов и технически капацитет и следва да осигури екип от ключови експерти, които да отговорят за координацията и реализирането на дейностите.

Разходите за възнаграждение на екип от ключови експерти са допустими и следва да бъдат отразени в точка 5 Бюджет, раздел III „Разходи за услуги“, т. 9 „Разходи за изпълнение на проекта“ от Формуляра за кандидатстване.

Разходите за възнаграждение на екипи, отговорни за управление и/или изпълнението на проектите трябва да са подробно разписани в бюджета на проектното предложение.

Квалификациите, функциите и отговорностите на екипа от ключови експерти трябва да са детайлно разписани и обосновани в проектното предложение.

Екипът за управление и/или изпълнение на проекта следва да бъде съобразен със спецификата и обема на заложените дейности.

В точка 9 „Екип“ от Формуляра за кандидатстване се попълва информацията за всеки член от екипа. Същата включва: име по документ за самоличност; позиция по проекта; квалификация и отговорности; телефонен номер на лицето и е-mail.

При определянето на разходите за екипи, отговорни за управление и/или изпълнението на проектите, бенефициентът следва да прилага разпоредбите, предвидени в чл. 10 на Постановление № 189/28.07.2016 г. на Министерския съвет за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 – 2020 г. и приложимото законодателство.

Допустимия разход по т. 14.1.3.7 „Разходи за изпълнение на проекта“ от Условията за кандидатстване се отнася за организация, управление и/или изпълнение/реализиране на дейностите по проекта. Разходите по т. 14.1.3.7 „Разходи за изпълнение на проекта“ и разходите по т. 14.1.4, подточка 1 за консултантски услуги, свързани с подготовката, оценки и анализи следва да бъдат общо до 5 на сто от общата стойност на допустимите разходи по проекта.

Екипът, който отговаря за координацията и реализирането на дейностите следва да бъде назначен за срока на изпълнение на проекта.

**Отговор на въпроси 9:**

Да, по принцип не е забранено. В Общите условия към административни договори за предоставяне на безвъзмездна финансова помощ по процедура чрез подбор на проекти BG14MFOP001-5.010 „мерки за предлагане на пазара” (Приложение 9) по настоящата процедура ясно са разписани хипотезите, при които може да се променят условията по административния договор за предоставяне на безвъзмездна финансова помощ с допълнително споразумение.

**Отговор на въпроси 10:**

Разходите за информация и комуникация, разписани като допустими в т. 14.1.3.6. от Условия за кандидатстване по процедура чрез подбор на проекти BG14MFOP001-5.010 "Мерки за предлагане на пазара" кореспондират с чл. 7, ал. 2, т. 1 от Постановление № 189 на Министерския съвет 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 – 2020 г. В раздел VI „Визуална идентификация“ от Общи условия към административни договори за предоставяне на безвъзмездна финансова помощ по процедура чрез подбор на проекти BG14MFOP001-5.010 „мерки за предлагане на пазара” (Приложение 9) и Условията за изпълнение по процедурата са заложени правилата и изискванията към бенефициентите, свързани с мерки за информация и комуникация, предприемани от бенефициента.

Тези разходи се отразяват в точка 5 Бюджет, раздел III„Разходи за услуги“, т. 7. от Формуляра за кандидатстване.

Изискванията към бенефициентите са посочени и в Единния наръчник на бенефициента за прилагане на правилата за информация и комуникация 2014-2020 г. - <https://www.eufunds.bg/sites/default/files/uploads/eip/docs/2018-12/Prilojenie_2_Edinen_naruchnik.pdf>

**Отговор на въпроси 11:**

Допустимите разходи по т 14.1.3.7. „Разходи за изпълнение на проекта“ от Условия за кандидатстване по процедура чрез подбор на проекти BG14MFOP001-5.010 "Мерки за предлагане на пазара" включват разходите за възнаграждение на екип от ключови експерти.

**Отговор на въпроси 12:**

Съгласно подточка 14 от т.24 Списък на документите, декларацията за липса на конфликт на интереси по смисъла на чл. 61, параграф 3 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 се подписва с КЕП и се прикачва в ИСУН 2020.

В същата точка от Условията за кандидатстване по процедурата е записано, че „Квалифицираният електронен подпис, с който се подписват документите по т. 1, от т. 7 до т. 16 следва да е валиден към датата на кандидатстване и да е с титуляр и автор - физическото лице, което е законен представител на кандидата или с титуляр юридическото лице-кандидат, като автор на подписа в този случай следва да е законния представител на предприятието-кандидат.“

По отношение на въпроса Ви какво се изписва на ред „Във връзка с проект №“ от декларацията, Ви информираме, че се записва № на проекта, когато той вече е генериран от ИСУН 2020. В Условията за кандидатстване, Условията за изпълнение и приложенията към тях по процедура чрез подбор на проекти BG14MFOP001-5.010 "Мерки за предлагане на пазара" е указано, че декларацията за липса на конфликт на интереси е задължителен документ на етап кандидатстване, преди подписване на АДБФП, при подаване на документи за осъществяване на последващ контрол и на етап подаване на искане за плащане, съответно към датата на подаване на Формуляра за кандидатстване, към датата на подписване на АДБФП, към датата на подаване на документи за осъществяване на последващ контрол и към датата на подаване на искане за плащане.

**Отговор на въпроси 13:**

В случай, че за доказване произхода на цените на предвидените разходи, кандидатът е приложил към Формуляра за кандидатстване една оферта и с оглед на факта, че приемът на проекти по процедурата е отворен през 2019 г., при извършване на проверка на изискването за годишният оборот, който се отнася до предмета на поръчката (специфичен оборот), за три приключили финансови години се считат 2016, 2017 и 2018 г..

Относно искането за пояснение на „приключила финансова година“, Ви информираме, че в Република България календарната и финансова година реално съвпадат като дати на започване и приключване на отчитането. За да бъде приключена една финансова година обаче, е необходимо предприятията да изготвят годишен финансов отчет (Счетоводен баланс, отчет за приходите и разходите и др., одобрени и заверени съгласно действащите норматимни актове като Закона за счетоводство, Национален сметкоплан, Национални счетоводни стандарти, Международни счетоводни стандарти и др.) до 31 март на следващата календарна година.